pythainlp/thaigov-v2-corpus-22032023 huggingface dataset:
วันพฤหัสบดีที่ 17 กุมภาพันธ์ 2565
ครม. ไฟเขียว ร่างแผนควบคุมยาสูบแห่งชาติ ปี 65 - 70 มุ่งลดความสูญเสียทางเศรษฐกิจประชาชนมีสุขภาพที่ดีขึ้น
.....
ที่ประชุม ครม. (15 ก.พ. 65) เห็นชอบร่างแผนปฏิบัติการด้านการควบคุมยาสูบแห่งชาติ ฉบับที่ 3 ปี 2565 – 2570 เพื่อลดการใช้ยาสูบและคุ้มครองสุขภาพประชาชนจากอันตรายของควันบุหรี่ กรอบวงเงิน 498 ล้านบาท ภายใต้ 6 ยุทธศาสตร์ ดังนี้
.
ยุทธศาสตร์ที่ 1 ยกระดับการควบคุมยาสูบของประเทศ โดยผลักดันบังคับใช้กฎหมาย ตามกรอบอนุสัญญาควบคุมยาสูบ WHO FCTC ในทุกระดับ
.
ยุทธศาสตร์ที่ 2 ป้องกันมิให้เกิดผู้เสพยาสูบรายใหม่ และรู้เท่าทันกลยุทธ์ของอุตสาหกรรมยาสูบ
.
ยุทธศาสตร์ที่ 3 บำบัดผู้เสพให้เลิกใช้ยาสูบ พัฒนาระบบบริการเลิกยาสูบและสายด่วนเลิกบุหรี่
.
ยุทธศาสตร์ที่ 4 ควบคุม ตรวจสอบ เฝ้าระวังและเปิดเผยข้อมูลส่วนประกอบ เพื่อวัดสารที่อยู่ในยาสูบและสารที่ปล่อยออกมา
.
ยุทธศาสตร์ที่ 5 ให้สถานที่สาธารณะและสถานที่ทำงานทุกแห่งปลอดควันบุหรี่
.
ยุทธศาสตร์ที่ 6 ปรับปรุงโครงสร้างภาษียาสูบและระบบการจัดเก็บภาษียาสูบ รวมถึงมาตรการลดผลกระทบต่อชาวไร่ยาสูบจากมาตรการควบคุมผลิตภัณฑ์ยาสูบ
.
ซึ่งการควบคุมการบริโภคยาสูบจะส่งผลเชิงบวกในหลายมิติ ทำให้ต้นทุนค่าใช้จ่ายทางการแพทย์ที่เกิดจากโรคที่เกี่ยวข้องกับยาสูบลดลง และลดความสูญเสียทางเศรษฐกิจในภาพรวม ประชาชนมีสุขภาพและคุณภาพชีวิตที่ดีขึ้น และประเทศไทยยังได้รับการยอมรับการเป็นผู้นำการควบคุมยาสูบในระดับประเทศและนานาชาติ
#ไทยคู่ฟ้า#ร่วมต้านโควิด19
-------------------
วันพุธที่ 25 สิงหาคม 2564
ประกาศ​ ขสมก.​ ประจำวันที่ 25 สิงหาคม 2564 พบพนักงานติดเชื้อไวรัส COVID-19 จำนวน 13 ราย
ประกาศ​ ขสมก.​ ประจำวันที่ 25 สิงหาคม 2564 พบพนักงานติดเชื้อไวรัส COVID-19 จำนวน 13 ราย
1)​ พนักงานขับรถโดยสารธรรมดา สาย 11 เพศชาย อายุ 38 ปี
2)​ พนักงานขับรถโดยสารธรรมดา สาย 178 เพศชาย อายุ 50 ปี
3)​ นายท่าอู่มีนบุรี เขตการเดินรถที่ 2 เพศชาย อายุ 59 ปี
4)​ พนักงานขับรถโดยสารธรรมดา สาย 59 เพศชาย อายุ 33 ปี
5)​ พนักงานขับรถโดยสารธรรมดา สาย 62 เพศชาย อายุ 60 ปี (ปัจจุบันปฏิบัติหน้าที่นายท่าปล่อยรถโดยสาร สาย 67 และ 519 ณ อู่ใต้ทางด่วนสาธุประดิษฐ์)
6)​ พนักงานขับรถโดยสารปรับอากาศ สาย 76 เพศชาย อายุ 47 ปี
7)​ พนักงานเก็บค่าโดยสารรถปรับอากาศ สาย 76 เพศหญิง อายุ 21 ปี
8)​ พนักงานเก็บค่าโดยสารรถธรรมดา สาย 3 เพศชาย อายุ 22 ปี
9)​ พนักงานเก็บค่าโดยสารรถธรรมดา สาย 68 เพศหญิง อายุ 51 ปี
10)​ พนักงานขับรถโดยสารธรรมดา สาย 178 เพศหญิง อายุ 38 ปี
11)​ พนักงานขับรถโดยสารธรรมดา สาย 156 เพศชาย อายุ 35 ปี
12)​ พนักงานเก็บค่าโดยสารรถปรับอากาศ สาย 4 เพศหญิง อายุ 43 ปี
13)​ พนักงานขับรถโดยสารธรรมดา สาย 80ก เพศชาย อายุ 42 ปี
วันพุธที่ 19 มกราคม 2565
รัฐบาลเผย ขายพันธบัตร 3 หมื่นล้าน หมดในสองวัน ซื้อผ่านออนไลน์มากขึ้น ขอให้มั่นใจการบริหารหนี้สาธารณะ
รัฐบาลเผย ขายพันธบัตร 3 หมื่นล้าน หมดในสองวัน ซื้อผ่านออนไลน์มากขึ้น ขอให้มั่นใจการบริหารหนี้สาธารณะ
วันที่ 19 ม.ค. 65 นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า ตามที่กระทรวงการคลังได้ทำการจำหน่ายพันธบัตรออมทรัพย์ รุ่นส่งความสุข วงเงิน 30,000 ล้านบาท อายุ 3 ปี อัตราดอกเบี้ยแบบขั้นบันไดเฉลี่ยร้อยละ 1.90 ต่อปี เพื่อมอบเป็นของขวัญปีใหม่ให้แก่ประชาชน ซึ่งเริ่มจำหน่ายวันแรก เมื่อ17 ม.ค. เป็นการจำหน่ายให้กับประชาชนที่มีอายุ 60 ปีขึ้นไป รายละไม่เกิน 5 ล้านบาท ซึ่งได้รับความสนใจเป็นอย่างมาก สามารถจำหน่ายได้หมดในสองวัน โดยวันแรกจำหน่าย 27,000 ล้านบาท และวันที่สอง 3,000 ล้านบาท สะท้อนให้เห็นคนไทยให้ความสนใจในการเข้ามาลงทุนในพันธบัตรของรัฐบาลเพิ่มมากขึ้น ขณะเดียวกัน ก็ทำให้รัฐบาลใช้ช่องทางในการระดมทุนหรือกู้เงินในประเทศได้อย่างมีประสิทธิภาพ โดยดอกเบี้ยก็จะไหลกลับเข้าสู่ประชาชนคนไทยภายในประเทศเอง
ทั้งนี้ กระทรวงการคลัง โดยสำนักบริหารหนี้สาธารณะ ได้รายงานด้วยว่า ในการจำหน่ายพันธบัตรครั้งนี้มีการลงทุนผ่าน Internet และ Mobile Banking เพิ่มขึ้น ถือเป็นสัญญาณที่ดีในการปรับตัวให้เข้ากับสถานการณ์การแพร่ระบาดและวิถีการทำธุรกรรมทางการเงินที่สอดคล้องกับวิถีชีวิตและเทคโนโลยีที่เปลี่ยนแปลง ณ ปัจจุบัน
“ต่อข้อกังวลเรื่องระดับหนี้สาธารณะนั้น กระทรวงการคลังให้ความเชื่อมั่นว่า รัฐบาลมีความสามารถในการบริหารจัดการหนี้สาธารณะ ทั้งนี้ หนี้สาธารณะคงค้าง ณ สิ้นเดือน พ.ย. 2564 มีจำนวน 9.62 ล้านล้านบาท หรือคิดเป็น 59.58% ต่อ GDP ซึ่งอยู่ในระดับที่ไม่ก่อให้เกิดปัญหาการคลังแต่อย่างใด เนื่องจากรัฐบาลยังคงมีความสามารถในการชำระหนี้ (Debt affordability) โดยติดตามสัดส่วนภาระดอกเบี้ยต่อประมาณการรายได้ประจำปีอย่างใกล้ชิด นอกจากนี้ บริษัทจัดอันดับความน่าเชื่อถือระดับสากลได้คงอันดับความน่าเชื่อถือของประเทศไทยที่ BBB+ Stable Outlook ซึ่งเป็นระดับที่น่าพอใจค่อนข้างมากภายใต้สถานการณ์วิกฤติ COVID-19 ขณะที่หลายประเทศถูกปรับลดอันดับความน่าเชื่อถือและมุมมองความน่าเชื่อถือ ยกตัวอย่าง เมื่อวันที่ 20 ธันวาคม 2564 Fitch Ratings รายงานว่าภาคการคลังของประเทศไทยมีความแข็งแกร่ง ความเสี่ยงภาคการคลังสาธารณะจากการเพิ่มขึ้นของหนี้ภาครัฐบาลได้รับการบริหารจัดการ โดยกลยุทธ์การบริหารหนี้สาธารณะที่เข้มแข็ง” นางสาวรัชดา กล่าว
วันพฤหัสบดีที่ 25 สิงหาคม 2565
พล.อ.ประยุทธ์ จันทร์โอชา เคารพผลการพิจารณาของศาลรัฐธรรมนูญทุกประการ โดยจะหยุดปฏิบัติหน้าที่นายกรัฐมนตรีตั้งแต่วันนี้เป็นต้นไปจนกว่าศาลรัฐธรรมนูญจะมีคำวินิจฉัย
พล.อ.ประยุทธ์ จันทร์โอชา เคารพผลการพิจารณาของศาลรัฐธรรมนูญทุกประการ โดยจะหยุดปฏิบัติหน้าที่นายกรัฐมนตรีตั้งแต่วันนี้เป็นต้นไปจนกว่าศาลรัฐธรรมนูญจะมีคำวินิจฉัย
วันที่ 24 สิงหาคม 2565 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า ตามที่ศาลรัฐธรรมนูญรับคำร้องวาระการดำรงตำแหน่ง 8 ปี ของนายกรัฐมนตรี และมีมติเสียงข้างมากให้พลเอก ประยุทธ์ จันทร์โอชา หยุดปฏิบัติหน้าที่ ตั้งแต่วันที่ 24 ส.ค. 65 จนกว่าศาลจะมีคำวินิจฉัยนั้น พล.อ.ประยุทธ์ จันทร์โอชา เคารพผลการพิจารณาของศาลรัฐธรรมนูญทุกประการ โดยจะหยุดปฏิบัติหน้าที่นายกรัฐมนตรีตั้งแต่วันนี้เป็นต้นไปจนกว่าศาลรัฐธรรมนูญจะมีคำวินิจฉัย โดยจะยังคงปฏิบัติหน้าที่ในตำแหน่งรัฐมนตรีว่าการกระทรวงกลาโหมต่อไปตามปกติ โดยในระหว่างนี้ พล.อ.ประวิตร วงษ์สุวรรณ จะปฏิบัติหน้าที่รักษาการแทน และปฎิบัติหน้าที่ร่วมกับคณะรัฐมนตรี โดยมิได้มีผลกระทบอย่างใดต่อการบริหารประเทศ และการปฏิบัติงานของข้าราชการ หรือการดำเนินนโยบายอื่นๆของรัฐบาล
นายอนุชา กล่าวต่อไปอีกว่า “พล.อ.ประยุทธ์ จันทร์โอชา" ขอให้ประชาชนเคารพในผลการพิจารณาของศาลฯ และหลีกเลี่ยงการวิพากษ์วิจารณ์การปฏิบัติหน้าที่ของศาล ทั้งนี้เพื่อให้ประชาชนทุกกลุ่มได้เชื่อมั่นในกฎหมายและหลักนิติธรรมของบ้านเมือง ซึ่งเป็นกลไกสำคัญของการอยู่ร่วมกันในสังคม และช่วยให้ประเทศชาติสงบสุข”
วันพฤหัสบดีที่ 5 สิงหาคม 2564
กรมการขนส่งทางราง ดำเนินการศึกษาความเป็นไปได้ในการพัฒนาโครงข่ายรถไฟให้ครอบคลุมและเชื่อมโยงพื้นที่ทั่วประเทศ
และรองรับการขนส่งต่อเนื่องหลายรูปแบบได้อย่างไร้รอยต่อ
กรมการขนส่งทางราง (ขร.) กระทรวงคมนาคม กำลังดำเนินการศึกษาความเป็นไปได้ในการพัฒนาโครงข่ายรถไฟให้ครอบคลุมและเชื่อมโยงพื้นที่ทั่วประเทศและรองรับการขนส่งต่อเนื่องหลายรูปแบบได้อย่างไร้รอยต่อ (R-Map) โดยเดินหน้าดำเนินการพัฒนาและปรับปรุงโครงข่ายรถไฟไม่ว่าจะเป็นการก่อสร้างทางคู่ และทางสายใหม่ พร้อมทั้งพัฒนาระบบโทรคมนาคมและอาณัติสัญญาณ รถจักรและล้อเลื่อน เพื่อให้ระบบขนส่งทางรางกลายเป็นระบบหลักในการการเดินทางและการขนส่งสินค้าของประเทศ
การศึกษา R-Map นี้จะเป็นการศึกษาเพื่อหาความเป็นไปได้ในการพัฒนาโครงข่ายรถไฟให้ครอบคลุมและเชื่อมโยงพื้นที่ทั่วประเทศมากยิ่งขึ้น เพื่อเชื่อมโยงการเดินทางและขนส่งสินค้าจากพื้นที่เศรษฐกิจ แหล่งท่องเที่ยวและอุตสาหกรรมของจังหวัดต่างๆ รวมถึงเชื่อมโยงกับประเทศเพื่อนบ้านในอาเซียน ตลอดจนการพัฒนาความร่วมมือในการให้บริการรถไฟระหว่างประเทศ พัฒนาสิ่งอำนวยความสะดวกและศูนย์บริการโลจิสติกส์ในรูปแบบต่างๆ เพื่อรองรับการเปลี่ยนรูปแบบการขนส่งสินค้าและเดินทาง โดยจะเป็นการนำแผนแม่บทการพัฒนาโครงข่ายทางรถไฟมาทบทวนและต่อยอดโครงข่ายรถไฟเดิมให้ครอบคลุมทั่วประเทศ รวมทั้งทบทวนและพัฒนาการสนับสนุนเขตเศรษฐกิจพิเศษ แหล่งท่องเที่ยว นิคมอุตสาหกรรม การพัฒนาพื้นที่ในระดับภูมิภาคและประเทศเพื่อนบ้าน และสิ่งอำนวยความสะดวกและโครงสร้างพื้นฐานด้านโลจิสติกส์รูปแบบต่าง ๆ
เมื่อดำเนินการศึกษาแล้วเสร็จจะมีการจัดทำแผนการพัฒนาโครงข่ายรถไฟให้ครอบคลุมและเชื่อมโยงพื้นที่ทั่วประเทศและรองรับการขนส่งต่อเนื่องหลายรูปแบบได้อย่างไร้รอยต่อ เพื่อให้เกิดการดำเนินการอย่างเป็นรูปธรรมเหมาะสมกับสถานะปัจจุบันและแนวโน้มในอนาคตโดยบูรณาการร่วมกับการคมนาคมขนส่งอื่นๆ รวมทั้งเสนอแนะการลงทุนตามลำดับความสำคัญและความจำเป็นแต่ละเส้นทางในโครงการต่าง ๆ ในภาพรวมของประเทศและระดับภูมิภาค เพื่อเป็นส่วนช่วยในการฟื้นฟูสภาพเศรษฐกิจ หลังจากสถานการณ์การแพร่ระบาดของเชื้อไวรัสโควิด - 19 และรองรับการลงทุนหลังจากการเปิดประเทศต่อไป
วันอังคารที่ 2 สิงหาคม 2565
รองปลัดฯ วรวรรณ เยี่ยมชมการดำเนินงานวิสาหกิจชุมชนกลุ่มเลี้ยงผึ้งโพรง
รองปลัดฯ วรวรรณ เยี่ยมชมการดำเนินงานวิสาหกิจชุมชนกลุ่มเลี้ยงผึ้งโพรง
จังหวัดสงขลา- วันนี้ (1 สิงหาคม 2565) นางวรวรรณ ชิตอรุณ รองปลัดกระทรวงอุตสาหกรรม เยี่ยมชมการดำเนินงานวิสาหกิจชุมชนกลุ่มเลี้ยงผึ้งโพรง พร้อมด้วย นางสาวลัดดาวัลย์ สันติภิญโญเลิศ ผู้อำนวยการกองตรวจราชการ นายวุฒิชัย วงศ์หิรัญเดชา ผู้อำนวยการนิคมอุตสาหกรรมภาคใต้ และคณะผู้บริหาร เจ้าหน้าที่ อุตสาหกรรมจังหวัดสงขลา โดยมี นายสว่างพงษ์ สุวรรณแท้ ผู้ก่อตั้ง วิสาหกิจชุมชนกลุ่มเลี้ยงผึ้งโพรง ให้การต้อนรับ ณ วิสาหกิจชุมชนกลุ่มเลี้ยงผึ้งโพรง หมู่ที่ 3 ตำบลฉลุง อำเภอหาดใหญ่ จังหวัดสงขลา
สำหรับ วิสาหกิจชุมชนกลุ่มเลี้ยงผึ้งโพรง ก่อตั้งกลุ่มเมื่อ พ.ศ. 2557 ภายใต้โครงการ ECO for Life ของการนิคมอุตสาหกรรมแห่งประเทศไทย ซึ่งดำเนินการโดยความร่วมมือกัน ระหว่างการนิคมอุตสาหกรรม โรงงานอุตสาหกรรม และชุมชน ตามแนวคิดการเปลี่ยนวัสดุเหลือใช้ภายในโรงงานอุตสาหกรรม ให้เกิดการสร้างมูลค่าเพิ่มให้กับชุมชน โดยการเปลี่ยนเศษไม้ภายในโรงงานสู่การสร้างเครื่องมือในการประกอบอาชีพ โดยการนำเศษไม้ดังกล่าวมาสร้างลังเลี้ยงผึ้งโพรง สามารถลดค่าใช้จ่ายในการซื้อไม้เบญจพรรณ เพื่อนำมาทำลังเลี้ยงผึ้ง และก่อให้เกิดอาชีพเสริมในการเลี้ยงผึ้งโพรง ตั้งแต่นั้นเป็นต้นมา ตลอดระยะเวลาที่ผ่านมากลุ่มได้เติบโต มีรายได้เพิ่มมากขึ้นอย่างต่อเนื่อง สามารถจดทะเบียนเป็นวิสาหกิจชุมชนและเป็นศูนย์เรียนรู้ที่สามารถส่งต่อความรู้ในการเลี้ยงผึ้งโพรงให้กับชุมชนข้างเคียง ซึ่งปัจจุบัน มีผลิตภัณฑ์จากรังผึ้งจำหน่าย อาทิ น้ำผึ้งแท้ สบู่น้ำผึ้ง แชมพูน้ำผึ้ง เป็นต้น
วันเสาร์ที่ 19 มิถุนายน 2564
รับแอสตร้าฯ เพิ่ม 1 ล้านโดส เร่งตรวจสอบคุณภาพ ก่อนส่งลงพื้นที่
....
วัคซีนโควิดกำลังทยอยส่งมาอย่างต่อเนื่อง ล่าสุด กระทรวงสาธารณสุข
ได้ทำการตรวจรับวัคซีนแอสตร้าเซนเนก้า จำนวน 1 ล้านโดส และจะนำเข้าสู่ขั้นตอนตรวจสอบคุณภาพต่อไป เพื่อให้เกิดปลอดภัยสูงสุดต่อประชาชน คาดว่าจะสามารถกระจายไปแต่ละพื้นที่ตามแผนของศูนย์บริหารสถานการณ์โควิด-19 (ศบค.) ได้ในวันพรุ่งนี้
.
หากรวมสัปดาห์นี้ ประเทศไทยได้รับวัคซีนแอสตร้าฯ แล้วกว่า 1.6 ล้านโดส โดยแต่ละสัปดาห์ต่อจากนี้ไป ก็จะมีวัคซีนของแอสตร้าฯ และซิโนแวค ทยอยเข้ามาเรื่อย ๆ ตามสัญญาที่ได้ทำไว้กับผู้ผลิต
.
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันศุกร์ที่ 7 มกราคม 2565
โฆษก ศบค. ย้ำ การปรับมาตรการเป็นระดับ 4 ซึ่งมีผลตั้งแต่วันที่ 9 ม.ค. 65 ยังสามารถเดินทางได้ โดยขอความร่วมมือในการปฏิบัติตามข้อแนะนำของกระทรวงสาธารณสุขอย่างเคร่งครัด
โฆษก ศบค. ย้ำ การปรับมาตรการเป็นระดับ 4 ซึ่งมีผลตั้งแต่วันที่ 9 ม.ค. 65 ยังสามารถเดินทางได้ โดยขอความร่วมมือในการปฏิบัติตามข้อแนะนำของกระทรวงสาธารณสุขอย่างเคร่งครัด
วันนี้ (7 มกราคม 2565) เวลา 12.30 น. ณ โถงกลาง ตึกสันติไมตรี ทำเนียบรัฐบาล นายแพทย์ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ตอบคำถามสื่อมวลชน เน้นย้ำการยกระดับมาตรการของสาธารณสุข เป็นระดับที่ 4 เป็นระดับเตือนภัย แต่ละมาตรการจะมีความแตกต่างกัน โดยมีการระบุว่าให้งดการเดินทาง ไม่ส่งผลกระทบกับการเดินทาง เพียงแต่เป็นข้อแนะนำที่เกิดขึ้นจากกระทรวงสาธารณสุข เพื่อเตือนสำหรับบุคคลที่ไม่มีความจำเป็นในการเดินทาง ในส่วนข้อปฏิบัติหรือข้อกำหนดที่จะเกิดขึ้น ศบค. จะเป็นผู้กำหนดในการดำเนินงานของภาพรวมทั้งประเทศ ดังนั้น วันนี้มติที่ประชุม ไม่มีข้อกำหนดหรือข้อคำสั่ง หรือมติที่ประชุมใด ๆ ที่จะเป็นการปิดกิจการ กิจกรรมใด ๆ ยกเว้น ยังคงในเรื่องของสถานบันเทิง ผับ บาร์ คาราโอเกะ สำหรับการยกระดับมาตรการเป็นระดับที่ 4 จากการประชุม ศบค.ชุดใหญ่ ในวันนี้ จะมีผลตั้งแต่วันที่ 9 ม.ค.65 เป็นต้นไป ส่วน Work From Home ยาวไปถึงวันที่ 31 มกราคม 2565
“มาตรการต่าง ๆ นายกรัฐมนตรีในฐานะ ผอ.ศบค. ห่วงใยพี่น้องประชาชน แต่ละข้อกำหนด แต่ละมติที่จะออกมามีการคิดรอบด้าน ทั้งในเชิงของด้านสุขภาพ เชิงปากท้องพี่น้องประชาชน เราคิดกันเพื่อที่จะช่วยกันคุมภาพรวมส่วนใหญ่ของทั้งประเทศ ซึ่งนายกรัฐมนตรีพยายามที่จะหาทางเยียวยาให้ดีที่สุด พร้อมขอความร่วมมือกันเพื่อให้เกิดประโยชน์มากที่สุด ทั้งนี้ ฝากความห่วงใยถึงพี่น้องประชาชนทุกท่าน เราจะผ่านวิกฤตนี้ไปด้วยกัน” โฆษก ศบค. กล่าว
………………..
วันพฤหัสบดีที่ 23 ธันวาคม 2564
ปลัดฯ กอบชัย นำผู้บริหารกระทรวงฯ เยี่ยมชมกระบวนการผลิตสินค้าเหล็กพื้นที่จังหวัดระยอง
นายกอบชัย สังสิทธิสวัสดิ์ ปลัดกระทรวงอุตสาหกรรม ลงพื้นที่เยี่ยมชมกระบวนการผลิตสินค้าเหล็ก บริษัท เหล็กสยามยามาโตะ (SYS)
ปลัดฯ กอบชัย นำผู้บริหารกระทรวงฯ เยี่ยมชมกระบวนการผลิตสินค้าเหล็กพื้นที่จังหวัดระยอง
วันนี้ (23 ธันวาคม 2564) เวลา 13.00 น. นายกอบชัย สังสิทธิสวัสดิ์ ปลัดกระทรวงอุตสาหกรรม ลงพื้นที่เยี่ยมชมกระบวนการผลิตสินค้าเหล็ก บริษัท เหล็กสยามยามาโตะ (SYS) พร้อมด้วย นายธนะ อัลลภาชน์ ผู้ตรวจราชการกระทรวงอุตสาหกรรม นายวันชัย พนมชัย อธิบดีกรมโรงงานอุตสาหกรรม นายบรรจง สุกรีฑา เลขาธิการสำนักงานผลิตภัณฑ์มาตรฐานอุตสาหกรรม นายทาวัน ทวีถาวรสวัสดิ์ ผู้ช่วยปลัดกระทรวงอุตสาหกรรม นายพุทธิกรณ์ วิชัยดิษฐ อุตสาหกรรมจังหวัดระยอง นายวิโรจน์ โรจน์วัฒนชัย ผู้อำนวยการสถาบันเหล็กและเหล็กกล้าแห่งประเทศไทย ข้าราชการและเจ้าหน้าที่กระทรวงอุตสาหกรรม ร่วมลงพื้นที่เยี่ยมชม โดยมี นายเจษฎา ปลั่งมณี กรรมการผู้จัดการ บริษัท เหล็กสยามยามาโตะ และคณะผู้บริหาร ให้การต้อนรับ ณ นิคมอุตสาหกรรมมาบตาพุด จังหวัดระยอง
สำหรับ บริษัท เหล็กสยามยามาโตะ (SYS) เป็นบริษัทผลิตเหล็กโครงสร้างรูปพรรณรีดร้อน โดยมีโรงงานผลิตเหล็กโครงสร้างรูปพรรณรีดร้อน 2 แห่ง มีกำลังการผลิต รวมกัน 1.1 ล้านตัน โดยผลิตภัณฑ์ทุกชิ้นของ SYS ผ่านการรับรองคุณภาพสินค้าและกรรมวิธีการผลิต ซึ่งได้รับมาตรฐานในระดับนานาชาติ เป็นที่ยอมรับในระดับสากล สินค้าของ SYS ประกอบด้วย เหล็กโครงสร้างรูปพรรณรีดร้อนหน้าตัดต่างๆ ได้แก่ H-BEAM, I-BEAM, CHANNEL, ANGEL, CUT-BEAM, SHEET PILE อีกทั้ง ยังมีหน่วยงาน Steel Solution by SYS ที่ให้บริการด้านการออกแบบโครงสร้างเหล็กครบวงจร อาทิ งานออกแบบโครงสร้าง งานแปรรูปสินค้า และบริการติดตั้งโครงสร้างเหล็ก โดยวิศวกรผู้เชี่ยวชาญ ด้านการส่งออกนอกจากจะขายในประเทศส่วนหนึ่งแล้ว ยังมีการส่งออกไปอีกในหลายประเทศ อาทิ มาเลเซีย สิงคโปร์ ฟิลิปปินส์ อินโดนีเซีย เวียดนาม ฮ่องกง และนิวซีแลนด์ เป็นต้น
นอกจากนี้ SYS ยังได้คำนึงถึงการดูแลรักษาสิ่งแวดล้อมและสังคม ซึ่งเหล็กของ SYS สามารถนำกลับมาใช้ซ้ำ จำหน่ายต่อ และรีไซเคิล ได้ 100% เป็นการหมุนเวียนวัตถุดิบและสินค้า ซึ่งเป็นไปตามแนวทาง Circular Economy ทำให้สามารถเพิ่มประสิทธิภาพในการใช้ทรัพยากรให้เกิดประโยชน์สูงสุด ลดการพึ่งพาทรัพยากรธรรมชาติ มีการติดตั้งอุปกรณ์ตรวจวัด และระบบกำจัดฝุ่นละอองบริเวณปล่องของโรงงาน และมีการใช้ Solar Cell เพื่อลดพลังงานที่ใช้ในการผลิตกระแสไฟฟ้า
จากนั้น เวลา 15.00 น. ปลัดกระทรวงอุตสาหกรรม พร้อมคณะ ได้เข้าเยี่ยมชมกระบวนการผลิตสินค้าเหล็ก บริษัท ทาทา สตีล การผลิต (ประเทศไทย) จำกัด (มหาชน) โดยมี นายวันเลิศ การวิวัฒน์ รองกรรมการผู้จัดการใหญ่ ฝ่ายการผลิต พร้อมคณะผู้บริหาร ให้การต้อนรับ สำหรับ บริษัท ทาทา สตีล การผลิต (ประเทศไทย) จำกัด (มหาชน) ก่อตั้งขึ้นเมื่อปี พ.ศ. 2532 โดยมีโรงงานผลิตเหล็ก 3 โรงงาน ได้แก่ โรงงาน NTS โรงงาน SISCO และโรงงาน SCSC ซึ่งทั้งสามโรงงานเป็นผู้ผลิต เหล็กเสริมคอนกรีต (เหล็กเส้นก่อสร้าง) รวมทั้ง เหล็กเส้นขึ้นรูปพร้อม ใช้ติดและดัด เหล็กลวด เหล็กรูปพรรณขนาดเล็ก และเหล็กเพลา ด้วยเทคโนโลยีการผลิตที่ทันสมัยและทีมผู้บริหารที่พร้อมด้วย ประสบการณ์และความรู้ความเชี่ยวชาญด้านธุรกิจเหล็ก ซึ่งในปัจจุบัน มีผลิตภัณฑ์ ได้แก่ เหล็กเส้นก่อสร้าง กำลังการผลิต 500,000 ตันต่อปี และเหล็กเส้นขึ้นรูป 36,000 ตันต่อปี โดยส่งออกจำหน่ายทั้งในประเทศและต่างประเทศ
วันพุธที่ 8 ธันวาคม 2564
กระทรวงเกษตรฯ จับมือ ธ.ก.ส. ดัน "โครงการสานฝันสร้างอาชีพ ยกระดับรายได้เกษตรกร" ส่งเสริมอาชีพด้านปศุสัตว์
กระทรวงเกษตรฯ จับมือ ธ.ก.ส. ดัน "โครงการสานฝันสร้างอาชีพ ยกระดับรายได้เกษตรกร" ส่งเสริมอาชีพด้านปศุสัตว์   ต่อยอดทุกสาขาเกษตร หวังสร้างงาน สร้างอาชีพ สร้างรายได้ กระตุ้นเศรษฐกิจของประเทศ
นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ เป็นประธานในพิธีลงนามบันทึกความเข้าใจ โครงการสานฝันสร้างอาชีพ และยกระดับรายได้เกษตรกร ระหว่างกรมปศุสัตว์ และธนาคารเพื่อการเกษตรและสหกรณ์การเกษตร (ธกส.) ณ ห้องประชุมกระทรวงเกษตรและสหกรณ์ โดยมีนายสัตวแพทย์สรวิศ ธานีโต อธิบดีกรมปศุสัตว์ นายสุรชัย รัศมี รองผู้จัดการธนาคารเพื่อการเกษตรและสหกรณ์การเกษตร ( ธ.ก.ส ) สำนักงานใหญ่ เข้าร่วมลงนามบันทึกความเข้าใจ และมีนายระพีภัทร์ จันทรศรีวงศ์ รองปลัดกระทรวงเกษตรและสหกรณ์ นายนายสุรเดช สมิเปรม รองอธิบดีกรมปศุสัตว์ และนายพงษ์พันธ์ จงรักษ์ ผู้ช่วยผู้จัดการธนาคาร ธกส. พร้อมด้วยหัวหน้าส่วนราชการกระทรวงเกษตรและสหกรณ์ เข้าร่วมพิธีเป็นสักขีพยานในการลงนามในครั้งนี้
รมช.ประภัตร กล่าวว่า โครงการสานฝันสร้างอาชีพ และยกระดับรายได้เกษตรกร" ที่เกิดขึ้นในครั้งนี้ ถือเป็นโครงการที่กระทรวงเกษตรฯ โดยกรมปศุสัตว์ และธนาคารเพื่อการเกษตรและสหกรณ์การเกษตรได้งานทำร่วมกัน เนื่องจากเวลานี้ เกษตรกรประสบปัญหาน้ำท่วม ภัยแล้ง และวิกฤตโควิด - 19 ดังนั้น การเข้าถึงเเหล่งเงินทุนเป็นสิ่งสำคัญอย่างยิ่ง โดยเฉพาะการทำเกษตรด้านปศุสัตว์ ซึ่งใช้เวลาสั้น ใช้น้ำน้อย ได้รับผลตอบแทนเร็ว ถือเป็นทางออกของวิกฤตต่างๆ ดังนั้นพลเอกประยุทธ์ จันทร์โอชา นายกรัฐมนตรี ได้เน้นและกำชับมายังกระทรวงเกษตรฯ ให้เร่งแก้ปัญหาให้กับเกษตรกร สร้างงาน สร้างอาชีพ สร้างรายได้กระตุ้นเศรษฐกิจของประเทศให้ฟื้นตัวจากสถานการณ์การแพร่ระบาดของโควิด – 19 ผ่านโครงการดังกล่าวฯ โดยจะสนับสนุนเงินกู้เป็นเงินทุนหมุนเวียนให้กับเกษตรกร เป็นส่วนหนึ่งในการส่งเสริมการประกอบอาชีพ ด้านการเกษตรให้กับเกษตรกรหรือประชาชนที่มีความนใจประกอบอาชีพ เน้นอาชีพที่มีตลาดรองรับ มีการประกันราคารับซื้อผลผลิต ให้สามารถสร้างรายได้ในระยะสั้น 4 - 6 เดือนซึ่งจะมีผลตอบแทนเบื้องต้นเพียงพอต่อการดำรงชีพ และสามารถต่อยอดเป็นอาชีพที่มั่นคงต่อไปได้ในอนาคต ซึ่งธ.ก.ส. ได้รับการอนุมัติวงเงินกว่า 30,000 ล้านบาท
สำหรับโครงการดังกล่าวจะเริ่มจ่ายเงินตั้งแต่วันที่ 1 กรกฏาคม 2564 - วันที่ 31 มีนาคม 2567 ปล่อยกู้เป็นรายบุคคล หนี้เสียสามารถกู้ได้ สามารถใช้บุคคลหรือหลักทรัพย์ค้ำประกันได้ โดยจะปล่อยกู้สูงสุดรายละ 100,000 บาท/1-3 ปี อัตราดอกเบี้ยร้อยละ 4 และปีที่ 4 - 5 ดอกเบี้ยตามปกติของธนาคาร
นายสัตวแพทย์สรวิศ ธานีโต อธิบดีกรมปศุสัตว์ กล่าวเพิ่มเติมว่า กรมปศุสัตว์พร้อมที่จะถ่ายทอดความรู้ ให้คำแนะนำ และให้บริการในด้านการเลี้ยงสัตว์ การควบคุมป้องกันโรคสัตว์ การดูแลสุขภาพสัตว์ การควบคุมมาตรฐานฟาร์ม การควบคุมการใช้สารต้องห้ามตามกฎหมาย โดยตะมีการจัดทำฐานข้อมูลการเคลื่อนย้ายสัตว์ การแปรรูป งานการตลาด และบริการอื่นๆ ที่เกี่ยวข้อง รวมทั้งประสานงานและให้การสนับสนุน ตลอดห่วงโซ่การผลิตและการตลาด เกษตรกรที่สนใจสามารถติดต่อขอรายละเอียดเพิ่มเติมได้ที่หน่วยงานของกระทรวงเกษตรและสหกรณ์ สำนักงานปศุสัตว์ใกล้บ้านท่าน หรือที่ธนาคาร ธ.ก.ส
วันอังคารที่ 5 เมษายน 2565
การทางพิเศษแห่งประเทศไทย ยกเว้นค่าผ่านทางพิเศษ 3 สายทาง ในวันที่ 6 เมษายน 2565
...
การทางพิเศษแห่งประเทศไทย (กทพ.) กระทรวงคมนาคม ยกเว้นค่าผ่านทางพิเศษ รวม 3 สายทาง ดังนี้ ทางพิเศษเฉลิมมหานคร (ทางด่วนขั้นที่ 1) จำนวน 19 ด่าน ทางพิเศษศรีรัช (ทางด่วนขั้นที่ 2) จำนวน 31 ด่าน และทางพิเศษอุดรรัถยา (บางปะอิน - ปากเกร็ด) จำนวน 10 ด่าน ในวันพุธที่ 6 เมษายน 2565 (วันจักรี) ตั้งแต่เวลา 00.01 น. - 24.00 น. ซึ่งเป็นวันหยุดราชการประจำปีตามประกาศสำนักนายกรัฐมนตรี ทั้งนี้ เป็นไปตามนโยบายของรัฐบาลและกระทรวงคมนาคมที่ปรากฏในสัญญาสัมปทาน ฉบับแก้ไขใหม่ระหว่าง กทพ. บริษัท ทางด่วนและรถไฟฟ้ากรุงเทพ จำกัด (มหาชน) (BEM) และบริษัท ทางด่วนกรุงเทพเหนือ จำกัด (NECL) เพื่อช่วยลดภาระค่าใช้จ่ายให้แก่ประชาชน
อย่างไรก็ตาม ในสถานการณ์การแพร่ระบาดของโรคติดเชื้อไวรัส COVID-19 กทพ. ขอความร่วมมือผู้ใช้ทางพิเศษหากจำเป็นต้องใช้ทางพิเศษเดินทางในวันปกติที่ไม่ได้ยกเว้นค่าผ่านทางควรใช้บัตร Easy Pass เพื่อหลีกเลี่ยงการสัมผัสกับธนบัตรหรือเหรียญซึ่งอาจจะเป็นแหล่งสะสมของเชื้อโรค รวมถึงใช้บริการเติมเงินในบัตร Easy Pass ผ่าน Application EXAT Portal หรือ Application ของธนาคารต่าง ๆ ซึ่งนอกจากจะทำให้ท่านได้รับความสะดวกรวดเร็วแล้วยังจะช่วยลดความเสี่ยงจากการรับหรือแพร่เชื้อไวรัส COVID-19 ได้อีกด้วย
สอบถามรายละเอียดเพิ่มเติมได้ที่ศูนย์บริการข้อมูลผู้ใช้ทางพิเศษ EXAT Call Center โทร 1543 นอกจากนี้ผู้ใช้ทางพิเศษสามารถดาวน์โหลด Application "EXAT Portal" เพื่อตรวจสอบยอดเงินคงเหลือและการใช้บัตร Easy Pass รับข่าวสารโปรโมชั่นและสิทธิประโยชน์ และสามารถเรียกใช้งาน Application อื่น ๆ ของ กทพ. อีกทั้งยังสามารถขอความช่วยเหลือฉุกเฉิน (SOS) ได้อีกช่องทางหนึ่งด้วย
วันอังคารที่ 23 สิงหาคม 2565
ปลัดเกษตรฯ บรรยายพิเศษ Agri challenge Next Normal งานประชุมวิชาการกรมพัฒนาที่ดิน ประจำปี 2565 “60 ปี
ปลัดเกษตรฯ บรรยายพิเศษ Agri challenge Next Normal งานประชุมวิชาการกรมพัฒนาที่ดิน ประจำปี 2565 “60 ปี กรมพัฒนาที่ดิน การเปลี่ยนแปลงในทศวรรษหน้า สู่การพัฒนาที่ดินยั่งยืน”เน้นย้ำปรับตัวสู่ยุคNext Normal โอกาสทองของภาคเกษตรไทย
ดร.ทองเปลว กองจันทร์ ปลัดกระทรวงเกษตรและสหกรณ์ บรรยายพิเศษ หัวข้อ “AgrichallengeNextNormalเหลี่ยวหลัง แลหน้า รองรับ NextNormal มุ่งขับเคลื่อนภาคเกษตรอย่างยั่งยืน” และเป็นประธานมอบรางวัลผลงานวิชาการดีเด่นภาคบรรยาย ผลงานวิชาการดีเด่นภาคนิทรรศการ และรางวัลปรับเปลี่ยนการใช้ประโยชน์ที่ดินในการบริหารจัดการพื้นที่เกษตรกรรมตามแผนที่การเกษตรเชิงรุก ภายในงานประชุมวิชาการกรมพัฒนาที่ดิน ประจำปี 2565“60 ปี กรมพัฒนาที่ดิน การเปลี่ยนแปลงในทศวรรษหน้า สู่การพัฒนาที่ดินยั่งยืน” ณ โรงแรมรอยัล ภูเก็ต ซิตี้ อำเภอเมือง จังหวัดภูเก็ต โดยมีนางสาวเบญจพร ชาครานนท์ อธิบดีกรมพัฒนาที่ดิน คณะผู้ตรวจราชการกระทรวงเกษตรและสหกรณ์ พร้อมด้วยผู้บริหารและข้าราชการสังกัดกรมพัฒนาที่ดิน เข้าร่วม
ดร.ทองเปลว เปิดเผยว่า การบรรยายพิเศษในวันนี้ มุ่งหวังในการสร้างความเข้าใจแนวทางการดำเนินงานของกระทรวงเกษตรฯ และพัฒนาการทำงานไปในทิศทางเดียวกัน เพื่อให้การดำเนินงานเกิดการบูรณาการอย่างมีประสิทธิภาพมากยิ่งขึ้น ซึ่งนโยบาย “Agri challenge Next Normal 2022” ของกระทรวงเกษตรฯ จึงเป็นนโยบายสำคัญที่มุ่งขับเคลื่อนยุทธศาสตร์ชาติ นโยบายรัฐบาล และนโยบายกระทรวง ให้บรรลุเป้าหมายในการแก้ไขปัญหาเฉพาะหน้าให้เกษตรกร โดยการวางรากฐานการทำงานของกระทรวงเกษตรฯ เพื่อรองรับความปกติใหม่ (New Normal) และสร้างเอกภาพในการขับเคลื่อนภารกิจของกระทรวงเกษตรและสหกรณ์ สำหรับกรมพัฒนาที่ดินมีความเชื่อมโยงของแผนนโยบายสำคัญกับภารกิจของกระทรวงเกษตรและสหกรณ์ มีโครงสร้างและกลไกการขับเคลื่อนนโยบายสู่การปฏิบัติ รวมถึงเป็นส่วนสำคัญที่พาภาคเกษตรไทยมุ่งสู่ความสำเร็จ สร้างการขับเคลื่อนภาคการเกษตรอย่างยั่งยืน
“การขับเคลื่อนภาคเกษตร ยังคงต้องมุ่งเน้นเป้าหมายยุทธศาสตร์ชาติที่ต้องการให้ “ประเทศไทยเป็นหนึ่งในผู้เล่นสำคัญด้านการผลิตและการค้าสินค้าเกษตรในเวทีโลก” รวมทั้งเป้าหมายนโยบายและแผนพัฒนาเศรษฐกิจและสังคมแห่งชาติและแผนอื่นๆที่เกี่ยวข้องกับด้านการเกษตร เพื่อความอยู่ดีมีสุขของเกษตรกร โดยพิจารณาสถานการณ์และแนวโน้มที่เกี่ยวข้องในทุกระดับ ทั้งสถานการณ์โลกที่เกี่ยวข้องกับด้านการเกษตร โอกาสและภัยคุกคามของภาคเกษตรจากสถานการณ์การแพร่ระบาดของโควิด-19 ที่เร่งให้โลกเข้าสู่ยุค Next Normal อย่างรวดเร็ว โดยปี 2565 ถือเป็นช่วงเวลาที่มีความสำคัญอย่างยิ่ง ในการปรับแนวทางการทำงานของกระทรวงฯการพัฒนากำลังคนภาคเกษตร พัฒนากระบวนการทำงาน ผลักดันวิจัยและนวัตกรรมเกษตร และยกระดับความร่วมมือเครือข่ายการพัฒนาภาคเกษตรจากทุกภาคส่วน โดยเฉพาะด้านนโยบายความยั่งยืนในระบบอาหารสัมพันธ์กับปัจจัยการผลิต ทรัพยากรธรรมชาติ และระบบนิเวศ โดยหัวใจสำคัญในการผลักดันความยั่งยืนให้เกิดขึ้นอยู่ที่การบริหารจัดการที่ดีและมีประสิทธิภาพ เพื่อลดการสูญเสียตลอดห่วงโซ่อุปทาน และลดผลกระทบต่อสังคมและสิ่งแวดล้อม อาทิ การบริหารจัดการน้ำ การบริหารจัดการดิน การบริหารจัดการพันธุ์พืช BCG Model ตลอดจนการทำเกษตรโดยใช้ตลาดนำการผลิต ดังนั้นการเพิ่มประสิทธิภาพการดำเนินงานของหน่วยงานในสังกัดกระทรวงเกษตรและสหกรณ์ จะเป็นแรงขับเคลื่อนเพื่อให้เกิดการพัฒนาอย่างก้าวกระโดด ไปในทิศทางที่ถูกต้อง และบรรลุเป้าหมายการพัฒนาภาคเกษตรที่มุ่งหวัง มุ่งมั่นผลักดันเป้าหมายยุทธศาสตร์ชาติ ดร.ทองเปลว กล่าว
วันศุกร์ที่ 22 กรกฎาคม 2565
รัฐบาลให้ความมั่นใจ ประเทศมีความมั่นคงด้านอาหาร กระทรวงเกษตรเป็นเจ้าภาพการประชุมรัฐมนตรีความมั่นคงอาหารเอเปค  26 สิงหาคมนี้
รัฐบาลให้ความมั่นใจ ประเทศมีความมั่นคงด้านอาหาร กระทรวงเกษตรเป็นเจ้าภาพการประชุมรัฐมนตรีความมั่นคงอาหารเอเปค  26 สิงหาคมนี้
วันนี้ (22 กรกฎาคม 2565) นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยถึงสถานการณ์ด้านความมั่นคงอาหารที่หลายประเทศทั่วโลกต่างวิตกกังวล และเป็นกระแสการตื่นตัวไปทั่วโลกในขณะนี้ มีประชากรโลกเกือบ 200 ล้านคนที่กำลังประสบปัญหาความไม่มั่นคงด้านอาหาร ซึ่งเกิดจากหลากหลายปัจจัยด้วยกันนั้น ในส่วนของประเทศไทยยืนยันว่ามีผลผลิตเพียงพอต่อประชาชนในประเทศ ทั้งกลุ่มสินค้าคาร์โบไฮเดรต ไขมัน และโปรตีน อาทิ ข้าว มันสำปะหลัง ปาล์มน้ำมัน สุกร ไก่เนื้อ และไก่ไข่ ขณะที่กลุ่มสินค้าวัตถุดิบที่สำคัญของอุตสาหกรรม อาทิ ข้าวโพดเลี้ยงสัตว์และถั่วเหลือง ประเทศไทยยังต้องพึ่งพาการนำเข้า ทั้งนี้ รัฐบาลโดยกระทรวงเกษตรและสหกรณ์ได้วางมาตรการระยะสั้นและระยะยาวเพื่อรับมือกับสถานการณ์ไว้แล้ว ขอให้ประชาชนเชื่อมั่นต่อการบริหารจัดการ
นางสาวรัชดาฯ กล่าวว่า วันที่ 26 สิงหาคม 2565 นี้ กระทรวงเกษตรและสหกรณ์ จะเป็นเจ้าภาพจัดการประชุมรัฐมนตรีความมั่นคงอาหารเอเปค ครั้งที่ 7 (The 7thAPEC Virtual Food Security Ministerial Meeting) ซึ่งเป็นการแสดงเจตนารมณ์และความมุ่งมั่นในการส่งเสริมความมั่นคงอาหารในภูมิภาค และจะมีการรับรองปฏิญญาความมั่นคงอาหารเอเปคร่วมกับสมาชิกเอเปค 21 เขตเศรษฐกิจ โดยประเทศไทยจะผลักดันประเด็นหลักที่จะช่วยสนับสนุนโยบายความมั่นคงด้านอาหาร และครัวไทยสู่ครัวโลก
สำหรับประเทศไทย แม้จะเป็นผู้ผลิตอาหารสำคัญในฐานะ‘ครัวโลก’ ซึ่งมีความพอเพียงของอาหารในการบริโภคภายในประเทศ แต่รัฐบาล โดยกระทรวงเกษตรฯ ไม่ได้นิ่งนอนใจในวิกฤตการณ์ดังกล่าวที่เกิดขึ้น มีการวางแผนเตรียมความพร้อมด้านความมั่นคงอาหารทั้งระบบ ผ่านกลไกคณะกรรมการอาหารแห่งชาติ ซึ่งมีหน้าที่เกี่ยวกับด้านนโยบายอาหารของประเทศโดยดำเนินงานผ่านคณะกรรมการขับเคลื่อนด้านต่างๆ ทุกมิติ ขณะเดียวกัน ประเทศไทยใช้วิกฤตการณ์กลายเป็นโอกาสที่สำคัญในการขับเคลื่อนการส่งออกสินค้าเกษตรและอาหารไปยังประเทศต่างๆ ได้มากขึ้น โดยจากข้อมูลการส่งออกสินค้าเกษตรปี 2565 ช่วง 5 เดือน (มกราคม - พฤษภาคม) เทียบกับปี 2564 ในช่วงเวลาเดียวกัน พบว่า มีการเติบโตอย่างเห็นได้ชัด โดยมีการส่งออกสินค้าเกษตรไทยไปทั่วโลกเพิ่มขึ้นจาก 5.48 แสนล้านบาท เพิ่มเป็น 6.91 แสนล้านบาท หรือเพิ่มขึ้นกว่า 142,986 ล้านบาท คิดเป็นอัตราการเพิ่มขึ้นร้อยละ 26
"นโยบายการเป็นครัวโลกของรัฐบาล มุ่งเน้นทั้งความมั่นคงด้านอาหารภายในประเทศ สร้างมาตรฐานคุณภาพอาหารและโภชนาการ และเร่งดำเนินการขยายการส่งออกสินค้าเกษตร ภายใต้แนวทาง “การตลาดนำการผลิต” ซึ่งคำนึงถึงความต้องการและรสนิยมผู้บริโภคในตลาดต่าง ๆ ที่มีความหลากหลาย เน้นการแปรรูปเพิ่มมูลค่า ซึ่งในช่วงเวลาที่ผ่านมาการส่งออกทำได้ดีอย่างต่อเนื่อง และคาดว่าจะมียอดส่งออกได้เพิ่มขึ้นในช่วงครึ่งปีหลังนี้" นางสาวรัชดาฯ ย้ำ
วันอาทิตย์ที่ 27 กุมภาพันธ์ 2565
โฆษกรัฐบาลเผย นายกฯ เตรียมเปิดโครงการ “บ้านเคหะสุขเกษม” อ.บางพลี จ.สมุทรปราการ ผ่านออนไลน์ พรุ่งนี้ (28 ก.พ.65) ยกระดับผู้สูงอายุ คนเกษียณ ให้มีที่อยู่อาศัยช่วงบั้นปลายชีวิต
โฆษกรัฐบาลเผย นายกฯ เตรียมเปิดโครงการ “บ้านเคหะสุขเกษม” อ.บางพลี จ.สมุทรปราการ ผ่านออนไลน์ พรุ่งนี้ (28 ก.พ.65) ยกระดับผู้สูงอายุ คนเกษียณ ให้มีที่อยู่อาศัยช่วงบั้นปลายชีวิต ตามนโยบายของรัฐบาล
วันที่ 27 ก.พ. 65 นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามนโยบายในการส่งเสริมและช่วยเหลือให้ประชาชนมีที่อยู่อาศัยเป็นของตนเอง โดยเฉพาะกลุ่มผู้มีรายได้น้อยและกลุ่มผู้สูงอายุ สร้างความมั่นคงด้านที่อยู่อาศัยสำหรับผู้เกษียณอายุราชการ ลูกจ้าง พนักงานของรัฐ และลูกจ้างเกษียณอายุที่ยังไม่มีที่อยู่อาศัยเป็นของตนเอง โดยในวันพรุ่งนี้มีกำหนดเป็นประธานเปิดโครงการบ้านเคหะสุขเกษม อำเภอบางพลี จังหวัดสมุทรปราการ ผ่านระบบออนไลน์ ที่ดำเนินการในรูปแบบเช่าระยะยาว ภายใต้หลักอารยสถาปัตย์ (Universal Design) ที่คำนึงถึงสภาพแวดล้อมที่เหมาะสมกับผู้อยู่อาศัย ให้มีสิ่งอำนวยความสะดวก สภาวะแวดล้อมและคุณภาพชีวิตที่ดี พร้อมส่งเสริมสุขภาพควบคู่กันไป ภายใต้แผนแม่บทการพัฒนาที่อยู่อาศัย ระยะ 20 ปี (พ.ศ. 2560 – 2579) ซึ่งเป็นไปตามนโยบายของรัฐบาลที่มุ่งหวังหวังยกระดับคุณภาพชีวิต เน้นย้ำคนไทยต้องมีบ้าน มีที่อยู่อาศัย เพื่อยกระดับความเป็นอยู่ให้ดีขึ้น
โฆษกประจำสำนักนายกรัฐมนตรี กล่าวว่า สำหรับโครงการบ้านเคหะสุขเกษม เป็นโครงการนำร่อง มีจำนวน 45 หน่วย และเตรียมพัฒนาเพิ่ม 225 หน่วย ตั้งอยู่บริเวณซอยที่ดินไทย ถนนเทพารักษ์ ตำบลบางพลีใหญ่ อำเภอบางพลี จังหวัดสมุทรปราการ โดยออกแบบโครงการฯ ภายใต้หลักสถาปัตยกรรมเพื่อทุกคน มีลักษณะเป็นอาคารชุดสูง 5 ชั้น (มีลิฟต์ทุกอาคาร) ห้องพักอาศัยมีขนาดประมาณ 33 ตารางเมตร และภายในโครงการยังแบ่งพื้นที่เพื่ออำนวยความสะดวกให้แก่ผู้อยู่อาศัย โดยมีอัตราค่าเช่าตั้งแต่ 3,200 บาทต่อเดือน ด้วยโครงการบ้านเคหะสุขเกษม มุ่งยกระดับคุณภาพชีวิตของผู้อยู่อาศัยในชุมชน การออกแบบโครงการจึงคำนึงถึงสภาพการอยู่อาศัยของกลุ่มเป้าหมาย ซึ่งส่วนใหญ่เป็นผู้สูงอายุ โดยมีสิ่งอำนวยความสะดวกต่าง ๆ และพื้นที่จัดกิจกรรมสำหรับผู้อยู่อาศัย ได้แก่ คลินิกอายุรกรรม ศูนย์สุขภาพ พื้นที่สันทนาการ พื้นที่ออกกำลังกาย สวนสาธารณะ พร้อมที่จอดรถ เป็นต้น
วันพฤหัสบดีที่ 23 ธันวาคม 2564
ของขวัญแรงงาน เพิ่มเงินสงเคราะห์ลูกจ้าง - ลดส่งประกันสังคม
.....
ครม. (21 ธ.ค.) มอบของขวัญปีใหม่ 2565 แก่ลูกจ้างแรงงาน โดยเห็นชอบเพิ่มอัตราเงินสงเคราะห์จากกองทุนสงเคราะห์ลูกจ้าง แก่ลูกจ้างที่ถูกเลิกจ้าง หรือค้างจ่ายเงินเดือน จากผลกระทบโควิด-19 แบ่งเป็น
ค่าชดเชย
วันศุกร์ที่ 2 กรกฎาคม 2564
รมว.วราวุธ ประชุมผู้บริหาร ปรับยุทธศาสตร์ กระทรวงทรัพยากรฯ ให้ทำงานภายใต้สถานการณ์ โควิด-19
รมว.วราวุธ ประชุมผู้บริหาร ปรับยุทธศาสตร์ กระทรวงทรัพยากรฯ ให้ทำงานภายใต้สถานการณ์ โควิด-19
รมว.วราวุธ ประชุมผู้บริหาร ปรับยุทธศาสตร์ กระทรวงทรัพยากรฯ ให้ทำงานภายใต้สถานการณ์ โควิด-19
วันนี้ (2 กรกฎาคม 2564) เวลา 09.30 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานการประชุมผู้บริหารในสังกัดของกระทรวง ณ ห้องประชุมชั้น 17 กระทรวงทรัพยากรธรรมชาติและสิ่งแวดล้อม โดยมีผู้บริหารทั้งส่วนกลางและส่วนภูมิภาคเข้าร่วมประชุมผ่านระบบ VDO Conference
ซึ่งมีวาระพิจารณาที่สำคัญหลายเรื่อง ได้แก่ ร่างแผนแม่บท 20 ปี ของกระทรวงทรัพยากรฯ ความก้าวหน้าในการดำเนินโครงการพัชรสุธาคชานุรักษ์ และโครงการพัฒนาชุมชนในเขตรักษาพันธุ์สัตว์ป่าและอุทยานแห่งชาติ จังหวัดกาญจนบุรี รวมถึงการเตรียมการระบบติดตามและประเมินผลโครงการ ปีงบประมาณ 2564
นายวราวุธ ได้มอบเป็นนโยบายให้ทุกหน่วยงาน ในการเร่งปรับปรุงแผนการดำเนินงาน โดยให้คำนึงถึงการแพร่ระบาดของ โควิด-19 เข้าไปด้วย เพื่อให้การดำเนินงานของกระทรวงทรัพยากรธรรมชาติและสิ่งแวดล้อมนั้น สามารถดำเนินต่อไปได้
ไม่หยุดชะงัก และเต็มศักยภาพ อีกทั้ง ยังได้เน้นย้ำให้ปรับแผนการดำเนินงาน ให้การดำเนินชีวิตของประชาชนควบคู่ไปกับการอนุรักษ์ทรัพยากรธรรมชาติอย่างยั่งยืนให้ได้ เพื่อแก้ปัญหาความเดือดร้อนของพี่น้องประชาชนอย่างถาวร
ในการนี้ ได้มี นายนพดล พลเสน ผู้ช่วยรัฐมนตรีประจำกระทรวงทรัพยากรธรรมชาติและสิ่งแวดล้อม นายยุทธพล อังกินันทน์ ที่ปรึกษารัฐมนตรีว่าการกระทรวงทรัพยากรธรรมชาติและสิ่งแวดล้อม และ นายธเนศพล ธนบุณยวัฒน์ เลขานุการรัฐมนตรีว่าการกระทรวงทรัพยากรธรรมชาติและสิ่งแวดล้อม ร่วมประชุมและให้ข้อคิดเห็น ณ ห้องประชุมชั้น 17 ครั้งนี้ด้วย
วันเสาร์ที่ 30 เมษายน 2565
โฆษกรัฐบาลวอน หยุดปั่นกระแสนายกฯ สำรอง-นายกฯ คนนอก แนะเพลาเรื่องการเมืองลงบ้าง ช่วยรัฐบาลทำงานให้ประชาชนดีกว่า มั่นใจรัฐบาลอยู่ครบเทอม
โฆษกรัฐบาลวอน หยุดปั่นกระแสนายกฯ สำรอง-นายกฯ คนนอก แนะเพลาเรื่องการเมืองลงบ้าง ช่วยรัฐบาลทำงานให้ประชาชนดีกว่า มั่นใจรัฐบาลอยู่ครบเทอม
วันนี้(30เม.ย.65)นายธนกรวังบุญคงชนะโฆษกประจำสำนักนายกรัฐมนตรีกล่าวถึงกรณีที่มีความพยายามปั่นกระแสเรื่องนายกฯสำรองหรือนายกฯคนนอกว่าอยากขอร้องว่าไม่ว่ากลุ่มไหนหรือใครก็ตามหยุดสร้างความสับสนเรื่องนี้ได้แล้วอยากให้เพลาเรื่องการเมืองลงบ้างมาช่วยรัฐบาลทำงานให้ประชาชนจะดีกว่าทั้งนี้ถ้ามองอย่างเป็นธรรมจะเห็นว่าที่ผ่านมาประชาชนรับรู้เป็นอย่างดีว่ารัฐบาลพยายามแก้ปัญหาให้กับประชาชนในหลายๆด้านที่รัฐบาลที่ผ่านๆมาไม่ได้ทำโดยเฉพาะความไม่สุจริตในการบริหารประเทศของรัฐบาลในอดีตที่เกิดขึ้นมากมายจึงอยากขอความร่วมมือจากทุกฝ่ายให้ช่วยกันทำให้บ้านเมืองเดินหน้าไปในทิศทางที่ดีคำนึงถึงประชาชนและประเทศชาติเป็นสำคัญจะดีกว่าเพราะผู้ที่จะได้รับผลกระทบโดยตรงมากที่สุดจากความพยายามปั่นกระแสที่ไม่ใช่เรื่องจริงก็คือประชาชนอย่างไรก็ตามยืนยันว่ารัฐบาลจะอยู่ครบเทอมอย่างแน่นอนเพราะที่ผ่านมานายกฯบริหารประเทศด้วยความซื่อสัตย์สุจริตไม่ได้ทำอะไรผิดโดยเฉพาะการอภิปรายไม่ไว้วางใจรัฐบาลนั้นมั่นใจว่ารัฐบาลโดยเฉพาะท่านนายกฯสามารถชี้แจงฝ่ายค้านได้ทุกประเด็นอย่างแน่นอน
“หากเปิดใจมองความเป็นจริงจะพบว่าเรื่องนายกฯสำรองหรือนายกฯคนนอกนั้นแทบจะเป็นไปไม่ได้เลยรัฐธรรมนูญเองก็ระบุชัดว่าต้องมาจากบัญชีรายชื่อของพรรคการเมืองก่อนไม่ใช่จะเสนอใครขึ้นมาก็ได้นอกจากนี้วันนี้ไม่ว่าจะพรรคไหนต่างเฝ้ารอให้กฎหมายลูกรีบผ่านความเห็นชอบของสภาฯโดยเร็วที่สุดทั้งนั้นดังนั้นจึงไม่มีความจำเป็นใดๆเลยที่จะต้องสร้างกระแสปั่นป่วนจนกระทบต่อการพิจารณากฎหมายลูกให้ต้องผ่านสภาฯอย่างล่าช้าวันนี้เรื่องนายกฯสำรองหรือนายกฯคนนอกจึงไม่ใช่ทางออกและเป็นเรื่องที่ไม่ถูกจังหวะไม่ถูกเวลาซึ่งนอกจากจะไม่ได้ช่วยแก้ไขปัญหาความเดือดร้อนให้กับประชาชนแล้วจะยิ่งสร้างความสับสนให้กับประชาชนเพิ่มมากขึ้นไปอีกด้วยซ้ำ”นายธนกรกล่าว
________
วันศุกร์ที่ 27 สิงหาคม 2564
นายศักดิ์สยาม ชิดชอบ รัฐมนตรีว่าการกระทรวงคมนาคม ประชุมเรื่อง การผลักดันการใช้เทคโนโลยี ยานยนต์ไฟฟ้าสำหรับการขนส่งสาธารณะ กรณีรถไฟขับเคลื่อนด้วยระบบไฟฟ้า EV on Train ครั้งที่ 3
การประชุมเรื่อง การผลักดันการใช้เทคโนโลยียานยนต์ไฟฟ้าสำหรับการขนส่งสาธารณะ กรณีรถไฟขับเคลื่อนด้วยระบบไฟฟ้า EV on Train ครั้งที่ 3 ในวันที่ 26 สิงหาคม 2564 เวลา 13.30 น. ด้วย Application “Zoom”
นายศักดิ์สยาม ชิดชอบ รัฐมนตรีว่าการกระทรวงคมนาคม เป็นประธานการประชุมเรื่อง การผลักดันการใช้เทคโนโลยียานยนต์ไฟฟ้าสำหรับการขนส่งสาธารณะ กรณีรถไฟขับเคลื่อนด้วยระบบไฟฟ้า EV on Train ครั้งที่ 3 ในวันที่ 26 สิงหาคม 2564 เวลา 13.30 น. ด้วย Application “Zoom” โดยมีผู้บริหารระดับสูงของกระทรวงคมนาคม พร้อมทั้ง นายชยธรรม์ พรหมศร ปลัดกระทรวงคมนาคม นายสรพงศ์ ไพฑูรย์พงษ์รองปลัดกระทรวงคมนาคม หัวหน้ากลุ่มภารกิจด้านการขนส่ง และผู้บริหารจากกรมการขนส่งทางราง (ขร.) กรมการขนส่งทางบก (ขบ.) สำนักงานนโยบายและแผนการขนส่งและจราจร (สนข.) และการรถไฟแห่งประเทศไทย (รฟท.) เข้าร่วมการประชุม
การประชุมครั้งนี้ เป็นการประชุมเพื่อดำเนินการติดตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ที่เร่งรัดการผลักดันการใช้เทคโนโลยียานยนต์ไฟฟ้าสำหรับการขนส่งสาธารณะ กรณีรถไฟขับเคลื่อนด้วยระบบไฟฟ้า EV on Train ซึ่งมีสาระสำคัญในการปรับปรุงแผนการนำรถไฟขับเคลื่อนด้วยระบบไฟฟ้า EV on Train ที่ใช้พลังงานไฟฟ้าจากแบตเตอรี่ที่ติดตั้งในตัวรถไฟมาใช้ในประเทศให้เร็วขึ้นจากแผนเดิม ปี 2568 เป็น ปี 2566 โดยในปี 2564 จะดำเนินการศึกษาและออกแบบรถไฟ EV ที่เหมาะสมกับประเทศไทย จากนั้นในปี 2565 จะเป็นการเตรียมการและดำเนินการดัดแปลงรถไฟ EV จากรถจักรเก่า และในปี 2566 ดำเนินการทดสอบรถไฟ EV ในศูนย์ทดสอบและทดลองวิ่งในเส้นทาง นอกจากนี้ยังได้ดำเนินการจัดทำแผนการดำเนินงาน นำรถไฟขับเคลื่อนด้วยระบบไฟฟ้า EV on Trainมาใช้ในประเทศไทย โดยมีแผนครอบคลุมตั้งแต่ปี 2564 จนถึง ปี 2576 โดยมีโครงการระยะสั้น ที่ทาง ขร. ร่วมกับ รฟท. สถาบันวิจัยและพัฒนาเทคโนโลยีระบบราง (องค์กรมหาชน) และสถาบันการศึกษา จะร่วมมือกันปรับปรุงรถจักรเก่า GEK หรือ Alsthom เป็นระบบ Battery Locomotive จำนวน 4 คัน ให้แล้วเสร็จในปี 2566 และโครงการจัดหารถจักรสับเปลี่ยน (Battery Shunting Locomotive) จำนวน 20 คัน ที่จะนำมาใช้งานภายในปี 2567
โดยนายศักดิ์สยาม ชิดชอบ รัฐมนตรีว่าการกระทรวงคมนาคมได้รับทราบ และมีข้อสั่งการเพิ่มเติม ดังนี้
1. ให้ ขร. และ รฟท. จัดทำแผนการดำเนินการและขั้นตอนในการนำรถไฟ EV on Train มาใช้ในประเทศไทยให้มีความชัดเจนและเป็นรูปธรรม รวมทั้งจัดหาทุนในการดำเนินการ
2. ให้ รฟท. ร่วมกับสถาบันการศึกษาทำการศึกษาวิจัยการนำรถไฟ EV on Train มาใช้สำหรับลากจูงขบวนรถไฟที่จะเข้ามาใช้สถานีกลางบางซื่อในระยะเร่งด่วน
3. ให้หน่วยงานผู้ให้บริการระบบรางที่ใช้พลังงานไฟฟ้าศึกษาความต้องการและการบริหารจัดการการใช้พลังงานไฟฟ้า เพื่อให้มีความคุ้มค่าและมีประสิทธิภาพสูงสุด โดยอาจพิจารณาการจัดสร้างโรงไฟฟ้าเพื่อจ่ายพลังงานไฟฟ้าที่ใช้ในการเดินรถ และส่วนที่เหลือสามารถนำมาจ่ายคืนไปยังระบบไฟฟ้า
วันพุธที่ 22 กันยายน 2564
โครงการกระจายวัคซีนทางเลือกให้กับประชาชนในพื้นที่ปากเกร็ด จ.นนทบุรี (สำนักงานปลัดกระทรวงกลาโหม พื้นที่ ศรีสมาน) (21 ก.ย.64)
สู่เป้าหมาย 33,000 คน ภายใน กันยายน 2564
อัปเดต “ศูนย์ฉีดวัคซีนทางเลือก ซิโนฟาร์ม”อำนวยความสะดวกให้ประชาชน พื้นที่ปากเกร็ด จ.นนทบุรี
ฉีดวันที่ 21 ก.ย.64 จำนวน 750 คน
ฉีดไปแล้ว 29,750 คน
ต้องฉีดอีก 3,250 คน
วันจันทร์ที่ 2 สิงหาคม 2564
กระทรวงยุติธรรม โดยกรมคุมประพฤติ ผนึกกำลังอาสาสมัครคุมประพฤติจังหวัดสุโขทัย พร้อมขานรับนโยบายของ รัฐมนตรีว่าการกระทรวงยุติธรรม
กระทรวงยุติธรรม โดยกรมคุมประพฤติ ผนึกกำลังอาสาสมัครคุมประพฤติจังหวัดสุโขทัย บรรยายให้ความรู้เรื่องสมุนไพร  “ฟ้าทะลายโจร” พร้อมขานรับนโยบายของ รัฐมนตรีว่าการกระทรวงยุติธรรม
กรมคุมประพฤติผนึกกำลังอาสาสมัครคุมประพฤติจังหวัดสุโขทัย พร้อมขานรับนโยบายของ นายสมศักดิ์ เทพสุทิน รัฐมนตรีว่าการกระทรวงยุติธรรมที่ให้ความสำคัญกับการปลูกสมุนไพรฟ้าทะลายโจร ถือเป็นพืชเศรษฐกิจที่ควรผลักดันและเร่งปลูกให้มีผลผลิตไม่ขาดตลาดเพื่อเป็นเศรษฐกิจแบบพึ่งพาตนเอง จึงดำเนินการจัดโครงการจิตอาสาทำความดีร่วมปลูกต้นฟ้าทะลายโจรในแปลงสาธิตการปลูกพืชสมุนไพร (ต้นฟ้าทะลายโจร) ของสำนักงานคุมประพฤติจังหวัดสุโขทัย โดยมีอาสาสมัครสาธารสุขประจำหมู่บ้าน (อสม.) เป็นวิทยากรบรรยายให้ความรู้เรื่อง “สรรพคุณและวิธีปลูกต้นฟ้าทะลายโจร” ให้กับผู้เข้าร่วมโครงการ เพื่อประโยชน์ในการให้ความรู้แก่ผู้มารับบริการของสำนักงานคุมประพฤติฯ พร้อมทั้งมอบพันธุ์ต้นกล้าฟ้าทะลายโจรแก่ผู้เข้าร่วมโครงการฯ นำไปปลูกที่บ้านของตนเอง และเป็นการประชาสัมพันธ์เชิญชวนพร้อมทั้งส่งเสริมให้คนในชุมชนรวมพลังให้ความสำคัญกับการปลูกพืชสมุนไพร เช่น ฟ้าทะลายโจร ซึ่งเป็นสมุนไพรที่มีสรรพคุณในการรักษา
นอกจากนี้ อาสาสมัครคุมประพฤติจังหวัดอุบลราชธานี ร่วมปลูกพืชสมุนไพร จำนวน 20 ชนิด เช่น ฟ้าทะลายโจร กระขาย ขมิ้นชัน และสมุนไพรอื่นๆ ในการจัดกิจกรรม “ลงแขกดำนาตามรอยเศรษฐกิจพอเพียง” ณ ศูนย์การเรียนรู้หลักปราชญาเศรษฐกิจพอเพียง (โคก หนอง นา โมเดล) ศูนย์พุทธธรรมหลวงปู่มั่น ภูริทัตโน (อุทยานบึงบัว) การจัดกิจกรรมครั้งนี้ มีการป้องกันตามมาตรการการเฝ้าระวัง ป้องกัน และควบคุมโรคติดต่อเชื้อไวรัสโคโรนา2019 (covid-19
วันจันทร์ที่ 5 กรกฎาคม 2564
“อนุทิน” แจงวัคซีนโควิด สธ.เป็นผู้เสนอ ครม.ไม่เกี่ยวข้องกับอาจารย์แพทย์ที่ดูแลด้านวิชาการ
รองนายกรัฐมนตรีและรัฐมนตรีว่าการกระทรวงสาธารณสุข แจงกระทรวงสาธารณสุขเป็นผู้เสนอวัคซีนโควิด 19 ที่จะนำเข้ามาฉีดให้ประชาชนในประเทศต่อ ครม. ส่วนอาจารย์แพทย์ 3 ท่านที่เป็นข่าวดูแลเรื่องวิชาการเรื่องความปลอดภัย การใช้วัคซีน
รองนายกรัฐมนตรีและรัฐมนตรีว่าการกระทรวงสาธารณสุข แจงกระทรวงสาธารณสุขเป็นผู้เสนอวัคซีนโควิด19 ที่จะนำเข้ามาฉีดให้ประชาชนในประเทศต่อ ครม. ส่วนอาจารย์แพทย์ 3 ท่านที่เป็นข่าวดูแลเรื่องวิชาการเรื่องความปลอดภัย การใช้วัคซีน ไม่เกี่ยวข้องกับการเลือกซื้อวัคซีนแต่อย่างใด
นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ถึงกรณีมีกระแสข่าวโจมตี ศ.นพ.ยง ภู่วรวรรณ,ศ.พญ.กุลกัญญา โชคไพบูลย์กิจ และ รศ.นพ.ทวี โชติพิทยสุนนท์ ว่าข่าวดังกล่าวของอาจารย์แพทย์ทั้ง 3 ท่านมีสาเหตุจากผู้สื่อข่าวบางสำนักนำเสนอข่าวไม่ถูกต้อง ทั้งนี้อาจารย์ทั้ง 3 ท่านรับผิดชอบดูแลเรื่องวิชาการ ด้านความปลอดภัย การใช้วัคซีนว่าจะยี่ห้อใดระยะเวลาห่างกันเท่าไหร่ ใช้ได้ในอายุเท่าไหร่ เมื่อมีผลข้างเคียงรุนแรงท่านจะประชุมพิจารณาแนะนำสั่งหยุดเฉพาะราย สื่อบิดเบือนบอกว่าอาจารย์ทั้ง 3 คนเป็นผู้สั่งซื้อวัคซีนเป็นสิ่งที่ไม่ถูกต้อง
“อาจารย์ทั้ง 3 ท่านไม่ได้เป็นผู้จัดซื้อวัคซีนและไม่ได้เป็นคนสั่งให้กระทรวงสาธารณสุขจัดซื้อ แต่ท่านให้ข้อมูลเชิงวิชาการเพื่อให้การฉีดวัคซีนเกิดประสิทธิภาพสูงที่สุด ตอนนี้เราต้องช่วยกันแก้ไขปัญหาให้บ้านเมือง ให้มีความปลอดภัยจากโควิด 19 ให้มากที่สุด” นายอนุทินกล่าว
นายอนุทินกล่าวต่อว่า การสั่งซื้อวัคซีนหลัก เมื่อวัคซีนหลักผ่านกระบวนการขึ้นทะเบียน โดยสำนักงานคณะกรรมการอาหารและยาแล้ว จะเข้าสู่กระบวนการต่อรองเงื่อนไขในสัญญาซื้อขาย และส่งให้สำนักงานอัยการสูงสุด ตรวจร่างสัญญารวมทั้งเสนอคณะรัฐมนตรีเห็นชอบ ก่อนการลงนามสัญญาซื้อขาย โดยกระทรวงสาธารณสุข มอบกรมควบคุมโรค ดำเนินการบริหารจัดการการฉีดวัคซีนผ่านสถานพยาบาลทั่วประเทศ
สำหรับอาจารย์ทั้ง3 ท่าน เป็นผู้มีคุณูปการกับระบบสาธารณสุขอย่างมาก ได้กรุณาเข้าร่วมเป็นผู้เชี่ยวชาญในคณะกรรมการวิชาการ มีหน้าที่ให้ข้อมูลทางการแพทย์เกี่ยวกับการให้วัคซีน จากการเสนอข่าวที่ทำให้เกิดความเข้าใจผิดกับอาจารย์ทั้ง 3 ท่าน ตนได้โทรศัพท์ชี้แจงทำความเข้าใจและรับฟังความเห็นของอาจารย์ทั้ง 3 ท่านด้วยตัวเองแล้วทุกฝ่ายเข้าใจตรงกันแล้ว
*************************************5 กรกฎาคม 2564
วันอังคารที่ 23 พฤศจิกายน 2564
รมว. เฮ้งขานรับนโยบายนายก เร่งส่งแรงงานไทยทำงานภาคเกษตรรัฐอิสราเอล
วันที่ 23 พ.ย. 2564 นายสุชาติ ชมกลิ่น รัฐมนตรีว่าการกระทรวงแรงงาน กล่าวให้โอวาทและให้กำลังใจแก่แรงงานไทย 120 คน ก่อนเดินทางทำงานภาคเกษตรในรัฐอิสราเอล ภายใต้โครงการ TIC ณ ด่านตรวจคนหางาน ท่าอากาศยานสุวรรณภูมิ
โดยมีนายสุเทพ ชิตยวงษ์ เลขานุการรัฐมนตรีว่าการกระทรวงแรงงาน นางเธียรรัตน์ นะวะมะวัฒน์ โฆษกกระทรวงแรงงาน (ฝ่ายการเมือง) นายบุญชอบ สุทธมนัสวงษ์ ปลัดกระทรวงแรงงาน และนายไพโรจน์ โชติกเสถียร อธิบดีกรมการจัดหางานร่วมคณะ
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า วันนี้มีกำหนดส่งแรงงานไทย จำนวน 120 คน แบ่งเป็นเพศชาย 115 คน และเพศหญิง 5 คน ทำงานภายใต้โครงการ “ความร่วมมือไทย - อิสราเอล เพื่อการจัดหางาน (Thailand-Israel Cooperation on the Placement of Workers: TIC) โดยแรงงานไทยดังกล่าวจะเดินทาง ไปทำงานกับนายจ้างในกิจการภาคเกษตร ได้แก่ ทำสวนดอกไม้ ปลูกกระบองเพชร ปลูกมะเขือเทศ กล้วย แตงโม และฟักทอง รวมทั้งในกิจการปศุสัตว์ ได้แก่ เลี้ยงวัว หมู ไก่ และผึ้ง มีระยะเวลาการจ้างงานครั้งแรก 2 ปีและสามารถต่อสัญญาจ้างได้อีก 3 ปี 3 เดือน รวมเป็นไม่เกิน 5 ปี 3 ทั้งหมดจะเดินทางด้วยเครื่องบินโดยสาร เที่ยวบินที่ LY 082 ของสายการบินแอล อัล อิสราเอล แอร์ไลน์ จากท่าอากาศยานสุวรรณภูมิไปยังกรุงเทลอาวีฟ รัฐอิสราเอล
“รัฐบาลภายใต้การนำของ พลเอก ประยุทธ์ จันทร์โอชา นายกรัฐมนตรี พลเอก ประวิตร วงษ์สุวรรณ รองนายกรัฐมนตรี ซึ่งกำกับดูแลกระทรวงแรงงาน ให้ความสำคัญกับการส่งเสริมแรงงานไทยให้เดินทางไปทำงานต่างประเทศ เพื่อการมีงานทำ นำรายได้เข้าประเทศ และฝากกำลังใจผ่านผมมาถึงพี่น้องแรงงานไทย ขอให้ทุกคนปฏิบัติตนตามมาตรการป้องกันการแพร่ระบาดของโรคติดเชื้อไวรัสโคโรนา 2019 (COVID-19) อย่างเคร่งครัด มีความขยัน อดทนตั้งใจทำงาน ปฏิบัติตนตามกฎหมายของอิสราเอล ไม่ยุ่งเกี่ยวกับ ยาเสพติด สิ่งของมึนเมาและการพนัน รู้จักเก็บออมส่งเงินให้ครอบครัว และเรียนรู้ประสบการณ์ทางเกษตรที่ได้รับจากการทำงาน เพื่อกลับมาพัฒนาประเทศและประกอบอาชีพของตนเองภายหลังจากครบสัญญาต่อไป” รัฐมนตรีว่าการกระทรวงแรงงาน กล่าว
ด้านนายไพโรจน์ โชติกเสถียร อธิบดีกรมการจัดหางาน กล่าวว่า กรมการจัดหางาน มีกระบวนการคัดเลือกที่โปร่งใสตั้งแต่การรับสมัคร การสัมภาษณ์ การทำสัญญาจ้างงาน และการตรวจสอบจากหลายหน่วยงานที่เกี่ยวข้อง ซึ่งแรงงานไทยเองก็มีความชำนาญในการทำงานภาคเกษตรเป็นอย่างดี โดยปัจจุบันมีแรงงานไทยเดินทางไปทำงานภาคเกษตรอยู่ในรัฐอิสราเอล ทั้งสิ้น 25,000 คน และในปีงบประมาณ พ.ศ. 2565 ประเทศไทยได้รับโควตาจัดส่งแรงงานฯ จำนวน 6,500 คน เพิ่มขึ้นเมื่อเทียบกับปีงบประมาณ พ.ศ. 2564 ที่ได้โควตาในการจัดส่ง 5,000 คน อย่างไรก็ดีนายจ้างอิสราเอลแจ้งความต้องการจ้างแรงงานไทยเพิ่มจากโควตา ปีที่ผ่านมาจึงจัดส่งแรงงานไทยไปทั้งสิ้น จำนวน 6,011 คน ซึ่งนับเป็นเรื่องน่ายินดีนายจ้างในต่างประเทศมีความเชื่อมั่นในฝีมือและศักยภาพของแรงงานไทย
“ในปีนี้ PIBA ขอให้ฝ่ายไทยจัดส่งแรงงานช่วงเดือนมกราคม – มีนาคม 2565 จำนวน 2,500 คน ซึ่งกรมการจัดหางานมีแผนการจัดส่ง 4 เที่ยวบินต่อเดือน ๆ ละประมาณ 600 คน โดยแรงงานไทยจะได้รับเงินเดือนขั้นต่ำก่อนหักภาษีเดือนละ 5,300 เชคเกล หรือประมาณ 56,021 บาท (ขึ้นอยู่กับอัตราแลกเปลี่ยนในขณะนั้น)
ทั้งนี้ ผู้สนใจไปทำงานต่างประเทศสามารถติดตามข่าวสารการประกาศรับสมัครได้ที่เว็บไซต์ www.doe.go.th/overseas
และสอบถามรายละเอียดเพิ่มเติมได้ที่ สำนักงานจัดหางานจังหวัดทุกจังหวัด หรือสำนักงานจัดหางานกรุงเทพมหานครพื้นที่ 1-10 หรือที่สายด่วนกระทรวงแรงงาน โทร.1506 กด 2 กรมการจัดหางาน หรือสายด่วนกรมการจัดหางาน โทร. 1694” อธิบดีกรมการจัดหางาน กล่าว
วันศุกร์ที่ 22 ตุลาคม 2564
ประกาศ ขสมก. ประจำวันที่ 20 ตุลาคม 2564​ พบพนักงานติดเชื้อไวรัส COVID-19 จำนวน​ 1 ราย​
ประกาศ ขสมก. ประจำวันที่ 20 ตุลาคม 2564​ พบพนักงานติดเชื้อไวรัส COVID-19 จำนวน​ 1 ราย​
พนักงานขับรถโดยสารธรรมดา สาย 18 เพศชาย อายุ 29 ปี
วันพฤหัสบดีที่ 17 มีนาคม 2565
คำกล่าว พลเอก ประยุทธ์ จันทร์โอชา นายกรัฐมนตรี เนื่องในโอกาสเป็นประธานในพิธีลงนามบันทึกข้อตกลงความร่วมมือ โครงการพัฒนาเพิ่มคุณภาพการบริการด้านการแพทย์และสาธารณสุขฯ
คำกล่าว พลเอก ประยุทธ์ จันทร์โอชา นายกรัฐมนตรี เนื่องในโอกาสเป็นประธานในพิธีลงนามบันทึกข้อตกลงความร่วมมือ โครงการพัฒนาเพิ่มคุณภาพการบริการด้านการแพทย์และสาธารณสุขผ่านเทคโนโลยีดิจิทัล
ท่านรองนายกรัฐมนตรี
ท่านรัฐมนตรี
ท่านผู้ว่าราชการกรุงเทพมหานคร
ท่านประธานคณะกรรมการปฏิรูปประเทศด้านสาธารณสุข
หัวหน้าหน่วยงาน และผู้มีเกียรติทุกท่าน
ผมมีความยินดีเป็นอย่างยิ่งที่ได้มาเป็นประธานในพิธีลงนามบันทึกข้อตกลงความร่วมมือโครงการพัฒนาเพิ่มคุณภาพบริการด้านการแพทย์และสาธารณสุขผ่านเทคโนโลยีดิจิทัลในวันนี้ ซึ่งถือเป็นนิมิตหมายที่ดีของการพัฒนาด้านสาธารณสุขไทยในอีกระดับหนึ่ง
จากสถานการณ์การระบาดโควิด-19 ที่เกิดขึ้นในปัจจุบัน ไม่เพียงแต่ส่งผลกระทบต่อสุขภาพและวิถีชีวิตความเป็นอยู่ของประชาชน แต่ยังส่งผลกระทบทั้งด้านเศรษฐกิจและสังคมของประเทศด้วย สิ่งเหล่านี้ล้วนเป็นเหตุผลและเป็นแรงขับเคลื่อนสำคัญที่ทำให้เราต้องเร่งพัฒนาระบบบริการและการบริหารจัดการของประเทศในทุก ๆ ด้านให้มีประสิทธิภาพยิ่งขึ้น โดยเฉพาะระบบบริการสุขภาพประชาชนที่ถือเป็นหนึ่งในยุทธศาสตร์ของประเทศ
สิ่งหนึ่งที่มีความสำคัญอย่างยิ่งที่จะนำมาสู่การเปลี่ยนแปลงระบบบริการและบริหารจัดการด้านสาธารณสุขของประเทศ คือ เทคโนโลยีในการบริหารจัดการข้อมูลขนาดใหญ่หรือ Big Data แต่การนำข้อมูลขนาดใหญ่มาช่วยการบริหารจัดการและการวิเคราะห์เพื่อพัฒนางานบริการนั้นต้องอาศัยการเชื่อมโยงฐานข้อมูล และการแลกเปลี่ยนข้อมูลสุขภาพอย่างมีประสิทธิภาพ ซึ่งวันนี้ผมต้องขอขอบคุณกระทรวงสาธารณสุข กระทรวงการอุดมศึกษา วิทยาศาสตร์ วิจัยและนวัตกรรม กระทรวงดิจิทัลเพื่อเศรษฐกิจและสังคม กระทรวงกลาโหม และหน่วยงานที่เกี่ยวข้อง ที่ได้นำร่องในการเชื่อมโยงข้อมูลด้านสุขภาพผ่านระบบ Health Link โดยปัจจุบันมีโรงพยาบาลกว่า 100 แห่งที่เข้าร่วมและสามารถเชื่อมต่อและแลกเปลี่ยนข้อมูลนั้นได้สำเร็จ ทำให้ประชาชนที่เข้าร่วมโครงการมีความสะดวกสบายเพิ่มมากขึ้น ไม่ว่าท่านจะเจ็บป่วยไปรักษาที่ไหน แพทย์สามารถตรวจสอบประวัติการรักษาและให้การรักษาอย่างมีประสิทธิภาพเพิ่มมากขึ้น
ทั้งนี้ ผมต้องขอบคุณคณะกรรมการปฏิรูปประเทศด้านสาธารณสุขที่ได้มีส่วนร่วมสำคัญในการผลักดันการปฏิรูประบบบริหารจัดการฐานข้อมูลและการสื่อสารของประเทศให้มีประสิทธิภาพสามารถรองรับสถานการณ์การระบาดทั้งในปัจจุบันและอนาคต สามารถเพิ่มประสิทธิภาพการบริการและความมั่นคงด้านสุขภาพของประชาชนคนไทย โดยผมหวังว่าในระยะต่อไปทุกหน่วยงานที่เกี่ยวข้องจะร่วมกันผลักดันให้เกิดแพลตฟอร์มกลางการเชื่อมโยงฐานข้อมูลสุขภาพของประเทศขึ้น เพื่อสร้างรากฐานระบบสาธารณสุขของประเทศให้ก้าวหน้าต่อไป
ข้อตกลงความร่วมมือของทั้ง 12 หน่วยงานในวันนี้จึงนับเป็นก้าวสำคัญที่เราจะสร้างคลังข้อมูลด้านสาธารณสุขขนาดใหญ่ ผ่านการประยุกต์ใช้เทคโนโลยีและนวัตกรรมสุขภาพในการให้บริการด้านสาธารณสุขแก่ประชาชน เพื่อให้พี่น้องประชาชนทั่วทุกภูมิภาคของประเทศไทยได้รับการรักษาที่มีประสิทธิภาพอย่างทั่วถึงและเข้าถึงบริการสุขภาพได้อย่างเที่ยงธรรม ได้รับการดูแลอย่างมีคุณภาพและปลอดภัย ซึ่งจะช่วยลดความเหลื่อมล้ำในการเข้าถึงระบบสาธารณสุข พร้อมกับยกระดับคุณภาพชีวิตของพี่น้องประชาชนทุกคน
ผมขอขอบคุณผู้มีส่วนเกี่ยวข้องทุกท่าน และขอให้ความพยายาม และความร่วมมือร่วมใจกันของทุกท่านในวันนี้ นำพาไปสู่การปฏิรูปประเทศตามเจตจำนงที่ตั้งใจไว้ และสร้างการบริการประชาชนที่มีประสิทธิภาพและยังยืนในอนาคตต่อไป
ขอบคุณครับ
วันอาทิตย์ที่ 4 กรกฎาคม 2564
วันที่ ๔ กรกฎาคม ๒๕๖๔ วันคล้ายวันประสูติ สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี
#ทรงพระเจริญ
วันพฤหัสบดีที่ 10 มีนาคม 2565
กรมการขนส่งทางบก เปิดเผยสถิติการใช้บริการช่องทางชำระภาษีรถประจำปีของเขตกรุงเทพมหานคร ประจำเดือนมกราคม 2565
พร้อมแนะนำให้ชำระภาษีรถประจำปีผ่านช่องทางออนไลน์ เพื่อลดความเสี่ยงของการติดเชื้อไวรัส COVID-19
นายเสกสม อัครพันธุ์ รองอธิบดีกรมการขนส่งทางบก และโฆษกกรมการขนส่งทางบก กระทรวงคมนาคม เปิดเผยว่า ช่องทางใช้บริการรับชำระภาษีรถประจำปีที่สะดวกสบายที่สุดในขณะนี้ คือ ช่องทางรับชำระภาษีรถผ่านทางระบบอิเล็กทรอนิกส์ ซึ่งกรมการขนส่งทางบก (ขบ.) ได้พัฒนาช่องทางรับชำระภาษีประจำปีออนไลน์ เพื่อตอบสนองความต้องการประชาชนเจ้าของรถให้สามารถเข้าถึงช่องทางรับชำระภาษีรถประจำปีได้สะดวกมากยิ่งขึ้น โดยจะเห็นได้จากจำนวนช่องทางให้บริการรับชำระภาษีรถประจำปีผ่านระบบออนไลน์ อาทิ เว็บไซต์ https://eservice.dlt.go.th แอปพลิเคชัน DLT Vehicle Tax เคาน์เตอร์เซอร์วิส โมบายล์แอปพลิเคชัน mPAY และ Truemoney Wallet ที่อำนวยความสะดวกให้เจ้าของรถไม่ต้องเดินทางมาที่สำนักงานขนส่ง ลดความเสี่ยงการติดเชื้อไวรัส COVID-19 อยู่ที่ไหนก็สามารถชำระภาษีรถประจำปีได้รอรับเครื่องหมายแสดงการเสียภาษีและใบเสร็จรับเงินทางไปรษณีย์ ภายใน 5 วันทำการ นับจากวันชำระเงิน พร้อมทั้งได้พัฒนาให้รถยนต์นั่งส่วนบุคคลไม่เกิน 7 คน รถยนต์นั่งส่วนบุคคลเกิน 7 คน รถยนต์บรรทุกส่วนบุคคล ที่มีอายุการใช้งานเกิน 7 ปี รถจักรยานยนต์ที่มีอายุการใช้งานเกิน 5 ปี รวมถึงรถที่ค้างชำระค่าภาษีประจำปีเกิน 1 ปี สามารถชำระภาษีผ่านช่องทางออนไลน์ได้ โดยต้องนำรถเข้าตรวจสภาพกับสถานตรวจสภาพรถ (ตรอ.) ให้เรียบร้อย ก่อนดำเนินการชำระภาษีประจำปีผ่านช่องทางออนไลน์ ซึ่งส่งผลให้สถิติการให้บริการชำระภาษีรถยนต์ผ่านช่องทางออนไลน์ประจำเดือนมกราคม 2565 มียอดใช้บริการเพิ่มสูงขึ้นอย่างต่อเนื่อง โดยมีผู้ใช้บริการรับชำระภาษีรถประจำปี ผ่านทางเว็บไซต์ https://eservice.dlt.go.th จำนวน 35,523 คัน ผ่านแอปพลิเคชัน DLT Vehicle Tax จำนวน 7,788 คัน ผ่านตู้รับชำระภาษีรถประจำปีอัตโนมัติ (Kiosk) จำนวน 2,631 คัน ผ่านเคาน์เตอร์เซอร์วิส จำนวน 14,391 คัน และผ่านแอปพลิเคชัน mPAY และ Truemoney Wallet จำนวน 1,006 คัน ในส่วนของสถิติการรับชำระภาษีรถประจำปี ณ สำนักงานขนส่งกรุงเทพมหานครพื้นที่ 1 - 5 มีผู้ใช้บริการจำนวน 394,654 คัน บริการเลื่อนล้อต่อภาษี (Drive Thru for Tax) จำนวน 73,048 คัน ที่ทำการไปรษณีย์ จำนวน 1,274 คัน และธนาคารพาณิชย์ที่ร่วมโครงการ จำนวน 23 คัน รวมมียอดผู้ใช้บริการชำระภาษีประจำเดือนมกราคม 2565 จำนวนทั้งสิ้น 530,338 คัน
รองอธิบดีกรมการขนส่งทางบก กล่าวเพิ่มเติมว่า ขบ. สนับสนุนให้ประชาชนเจ้าของรถ ใช้บริการชำระภาษีรถประจำปีผ่านช่องทางออนไลน์ โดยแนะนำให้ชำระภาษีรถประจำปีล่วงหน้า 90 วันก่อนวันสิ้นอายุภาษี ซึ่งจะตรงกับวันที่และเดือนในการจดทะเบียนรถครั้งแรก โดยสามารถตรวจสอบวันครบอายุภาษีรถประจำปีได้จากคู่มือรถ เครื่องหมายการเสียภาษี หรือเข้าเว็บไซต์ https://eservice.dlt.go.thเมนูสอบถามข้อมูลค่าภาษีรถประจำปี สำหรับรถที่ค้างชำระค่าภาษีประจำปีเกิน 3 ปี นอกจากจะถูกปรับร้อยละหนึ่งต่อเดือน ยังส่งผลให้ทะเบียนรถถูกระงับ ทำให้ไม่สามารถดำเนินการทางทะเบียนรถได้ ทั้งการโอนเปลี่ยนชื่อ แจ้งเปลี่ยนสี แก้ไขรายการคู่มือรถ เป็นต้น จึงขอให้เจ้าของรถดำเนินการชำระภาษีรถประจำปีให้เรียบร้อยเป็นปัจจุบัน ทั้งนี้ เชื่อมั่นว่าบริการชำระภาษีช่องทางออนไลน์จะได้รับความนิยมจากประชาชนเจ้าของรถอย่างต่อเนื่อง ด้วยขั้นตอนที่สะดวกสบาย และไม่ต้องเดินทางมาดำเนินการที่สำนักงานขนส่งอยู่ที่ไหนก็สามารถชำระภาษีรถประจำปีได้ ทั้งยังลดความเสี่ยงการติดเชื้อไวรัส COVID-19 อีกด้วย
วันจันทร์ที่ 18 ตุลาคม 2564
ท่าอากาศยานสุวรรณภูมิ ประชุมเตรียมความพร้อมรับนโยบายเปิดประเทศรับนักท่องเที่ยวด้วยมาตรฐานความปลอดภัยสนามบินและนโยบายสาธารณสุข
...
วันนี้(18 ตุลาคม 2564) เวลา 14.00 น. พล.ท.ณรงค์ พฤกษารุ่งเรือง หัวหน้าศูนย์ปฏิบัติการแก้ไขสถานการณ์ฉุกเฉินด้านความมั่นคงประจำท่าอากาศยาน(ศปม.ทย.) หรือ EOC และนายกิตติพงศ์ กิตติขจร ผู้อำนวยการท่าอากาศยานสุวรรณภูมิ (ผสภ.) กระทรวงคมนาคม ได้ร่วมกันเป็นประธานการประชุมคณะทำงานเตรียมความพร้อมเปิดประเทศ ณ ท่าอากาศยานสุวรรณภูมิ(ทสภ.) ซึ่งมีผู้แทนของทุกส่วนงานของ ทสภ. ส่วนราชการและหน่วยงานที่เกี่ยวข้องเข้าร่วม อาทิ ผู้แทนกระทรวงสาธารณสุข กองระบาดวิทยาและด่านควบคุมโรคติดต่อระหว่างประเทศ สาธารณสุขจังหวัดสมุทรปราการ โรงพยาบาลบางพลี กองบังคับการตรวจคนเข้าเมือง 2 กองบัญชาการตำรวจท่องเที่ยว สำนักงานศุลกากรตรวจของผู้โดยสาร สำนักงานศุลกากรตรวจสินค้า ท่าอากาศยานสุวรรณภูมิ สำนักงานการบินพลเรือนแห่งประเทศไทย (กพท.) บริษัทวิทยุการบิน จำกัด คณะกรรมการดำเนินงานธุรกิจการบินกรุงเทพ (AOC) สายการบิน ณ ห้องประชุม AOB1 ชั้น 5 อาคารสำนักงานท่าอากาศยานสุวรรณภูมิ(AOB)
นายกิตติพงศ์ กล่าวว่า การประชุมคณะทำงานฯ ครั้งนี้มีขึ้นเพื่อเตรียมความพร้อมของทุกส่วนที่ปฏิบัติภารกิจ ณ ทสภ. ให้พร้อมรองรับผู้โดยสารที่เดินทางสู่ประเทศไทยตามนโยบายการเปิดประเทศของรัฐบาลตั้งแต่วันที่ 1 พฤศจิกายน 2564 เป็นต้นไป ให้เป็นไปด้วยความเรียบร้อย ได้มาตรฐานความปลอดภัยสนามบินและนโยบายสาธารณสุข
ทั้งนี้ แต่ละส่วนงานรายงานถึงความคืบหน้าการเตรียมความพร้อมในการอำนวยความสะดวกแก่ผู้โดยสาร ตั้งแต่ขั้นตอนการคัดกรองเข้าประเทศ การตรวจสอบเอกสารการรับรองตามมาตรฐานการควบคุมโรค การจัดพื้นที่เพื่อให้มีการเว้นระยะห่างทางสังคม(Social Distancing) ให้เป็นไปตามมาตรการด้านสาธารณสุขตลอดระยะเวลาที่รับบริการในท่าอากาศยาน ตลอดจนการทดสอบความพร้อมของระบบและการประสานการทำงานร่วมกันระหว่างหน่วยงานที่เกี่ยวข้องและปฏิบัติภายใต้หลักการ Covid Free Setting
.........